
ประกาศองค์การบริหารส่วนตำบลเกาะขันธ์
เรื่อง  การรับขึ้นทะเบียนผู้สูงอายุและผู้พิการเพื่อรับเงินเบี้ยยังชีพของรัฐบาล 
ประจำปีงบประมาณ  พ.ศ. ๒๕๕๖
...........................................................


ระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ.๒๕๕๒ และระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยความพิการให้คนพิการขององค์กรปกครองส่วนท้องถิ่น พ.ศ. ๒๕๕๓ กำหนดให้ภายในเดือนพฤศจิกายนของทุกปีให้ผู้สูงอายุและคนพิการ ลงทะเบียนยื่นคำขอรับเบี้ยยังชีพผู้สูงอายุและรับเบี้ยความพิการในปีงบประมาณถัดไปด้วยตนเองต่อองค์กรปกครองส่วนท้องถิ่นกำหนด  นั้น
เพื่อให้การดำเนินงานด้านสวัสดิการเบี้ยยังชีพผู้สูงอายุและเบี้ยความพิการขององค์กรปกครองส่วนท้องถิ่น ประจำปีงบประมาณ พ.ศ.๒๕๕๖ เป็นไปด้วยความเรียบร้อยในแนวทางเดียวกัน และเพื่อเป็นการเตรียมความพร้อมในการเสนอของบประมาณประจำปี พ.ศ. ๒๕๕๖  องค์การบริหารส่วนตำบลเกาะขันธ์  จึงขอประกาศให้ผู้สูงอายุและผู้พิการที่มีคุณสมบัติตามหลักเกณฑ์ต่อไปนี้  และมีความประสงค์จะขอรับการสงเคราะห์เบี้ยยังชีพผู้สูงอายุและผู้พิการติดต่อยื่นคำร้องขอขี้นทะเบียน ตามวัน เวลา และสถานที่ ตามที่องค์การบริหารส่วนตำบลเกาะขันธ์ได้ประกาศกำหนดไว้  โดยผู้สูงอายุและผู้พิการที่จะมีสิทธิได้รับเงินเบี้ยยังชีพ  จะต้องมีคุณสมบัติ และดำเนินการดังต่อไปนี้
ผู้สูงอายุ



๑.  คุณสมบัติผู้สูงอายุ ต้องเป็นผู้สูงอายุรายใหม่ที่ยังไม่เคยลงทะเบียนมาก่อนและผู้สูงอายุที่ย้ายภูมิลำเนาเข้ามาใหม่ในเขตพื้นที่องค์การบริหารส่วนตำบลเกาะขันธ์   มีรายละเอียดดังนี้


(๑)  มีสัญชาติไทย


(๒)  มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน



(๓)  มีอายุ ๖๐ ปีขึ้นไป  โดยเป็นผู้ที่เกิดก่อนวันที่  ๑  ตุลาคม  ๒๔๙๕


(ในกรณีที่ในทะเบียนราษฎรไม่ปรากฏวันที่  เดือนเกิดให้ถือว่าบุคคลนั้นเกิดในวันที่ ๑ มกราคม ของปีนั้น)


(๔) ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ  รัฐวิสาหกิจ  หรือองค์กรปกครองส่วนท้องถิ่นได้แก่ ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ที่ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่น จัดให้ประจำ
2. ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเงินเบี้ยยังชีพผู้สูงอายุ
ให้ผู้สูงอายุที่มีคุณสมบัติดังกล่าวข้างต้น  ยื่นคำขอรับเงินเบี้ยยังชีพผู้สูงอายุในปีงบประมาณถัดไปด้วยตนเอง โดยมีหลักฐานพร้อมสำเนาที่ผู้ขอรับเบี้ยยังชีพผู้สูงอายุลงลายมือชื่อรับรองความถูกต้อง ดังต่อไปนี้
(๑)  บัตรประจำตัวประชาชน หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
(๒)  ทะเบียนบ้าน
(๓)  สำเนาสมุดบัญชีธนาคาร ในกรณีที่ประสงค์จะขอรับเงินผ่านธนาคาร

ในกรณีมีความจำเป็นผู้สูงอายุที่ไม่สามารถมายื่นคำขอลงทะเบียนด้วยตนเองได้ ให้ผู้สูงอายุ
มอบอำนาจเป็นหนังสือมอบอำนาจโดยแสดงเป็นลายลักษณ์อักษร และผู้ที่ได้รับมอบอำนาจต้องนำเอกสาร
ของผู้สูงอายุพร้อมกับสำเนาบัตรประจำตัวประชาชนของผู้รับมอบอำนาจมาแสดงต่อเจ้าหน้าที่
ผู้พิการ



๑.  คุณสมบัติผู้สูงอายุ ต้องเป็นผู้สูงอายุรายใหม่ที่ยังไม่เคยลงทะเบียนมาก่อนและผู้สูงอายุที่ย้ายภูมิลำเนาเข้ามาใหม่ในเขตพื้นที่องค์การบริหารส่วนตำบลเกาะขันธ์   มีรายละเอียดดังนี้


(๑)  มีสัญชาติไทย


(๒)  มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน



(๓)  มีบัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ
(๔) ไม่เป็นบุคคลซึ่งอยู่ในความอุปการะของสถานสงเคราะห์ของรัฐ
๒.  ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเงินเบี้ยความผู้พิการ
ให้คนพิการที่มีคุณสมบัติดังกล่าวข้างต้น  ยื่นคำขอรับเงินเบี้ยความพิการในปีงบประมาณถัดไปด้วยตนเอง ตามวัน เวลาและสถานที่ที่องค์การบริหารส่วนตำบลเกาะขันธ์กำหนด โดยมีหลักฐานพร้อมสำเนาที่ผู้ขอรับเบี้ยความพิการลงลายมือชื่อรับรองความถูกต้อง ดังต่อไปนี้


(๑)  บัตรประจำตัวคนพิการตามกฎหมายว่าด้วยการส่งเสริมคุณภาพชีวิตคนพิการ  
(2) ทะเบียนบ้าน
(๓)  สำเนาสมุดบัญชีธนาคาร ในกรณีที่ประสงค์จะขอรับเงินผ่านธนาคาร

ในกรณีมีความจำเป็นผู้พิการที่ไม่สามารถมายื่นคำขอลงทะเบียนด้วยตนเองได้ ให้ผู้พิการ
มอบอำนาจเป็นหนังสือมอบอำนาจโดยแสดงเป็นลายลักษณ์อักษร และผู้ที่ได้รับมอบอำนาจต้องนำเอกสาร
ของผู้พิการพร้อมกับสำเนาบัตรประจำตัวประชาชนของผู้รับมอบอำนาจมาแสดงต่อเจ้าหน้าที่


จึงประกาศให้ทราบโดยทั่วกัน
ประกาศ  ณ  วันที่    ตุลาคม  พ.ศ.  ๒๕๕๔





          นายอุดม    ไชยภักดี

               นายกองค์การบริหารส่วนตำบลเกาะขันธ์  

กำหนดการขึ้นทะเบียนผู้สูงอายุ ผู้พิการ
ตำบลเกาะขันธ์  อำเภอชะอวด  จังหวัดนครศรีธรรมราช

